සුශාන්ත් ගේ මරණ පරීක්ෂණයට අදාළව මත් ද්‍රව්‍ය භාවිතය පිළිබඳව සොයා බලද්දී අනාවරණය වුණ බොහෝ දේවල් ද මේ වන විට ආන්දෝලනයට තුඩු දී තිබේ. මත් ද්‍රව්‍ය භාවිතා කළ බවට හා ජාවාරම්කරුවන් සමඟ ගනුදෙනු කළ බවට සැක කෙරෙන බොලිවුඞ් ක්ෂේත්‍රයේ කිහිප දෙනෙකුම මත්ද්‍රව්‍ය නාශක අංශයට කැඳවා ප්‍රශ්න කරනු ලැබිණි. ජනප්‍රිය බොලිවුඞ් නිළියන් වන දීපිකා පදුකෝන්, සාරා අලි ඛාන් සහ ශ්‍රද්ධා කපූර් ද ඒ අතර වෙති. ඔවුන් නිදොස් බැව් හෙළි වූයේ වී නමුදු දැඩි දෝෂ දර්ශනවලට සහ අපහාසවලට ලක් වෙන්නට ඔවුන්ට සිදු වූයේය. සාරා අලි ඛාන් මේ සිද්ධියට මැදිහත් වීම පිළිබඳව ඇගේ පියා සායිෆ් අලි ඛාන් බොහෝ සෙයින් කෝපයට පත් වූයේය. ඔහු සාරා වෙනුවෙන් පෙනී සිටිනවා වෙනුවට සිය දෙවන බිරිඳ කරීනා කපූර් ද කැටුව දිල්ලිය බලා පියාසර කළේය. දියණිය පිළිබඳව විමසිල්ලෙන් නොසිටීම පිළිබඳව ඔහු සිය පළමු බිරිඳ අම්රිතා සිංට ද දොස් පවරා තිබේ.
කෝපයට පත් සායිෆ් කරීනා සමඟ ගියේ කොහේටද?
දිල්ලිය